Source: https://www.vastuunjako.fi/luota-alan-ykkoseen/
Timestamp: 2020-07-11 23:12:18+00:00
Document Index: 24049374

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Luota alan ykköseen! - Taloyhtiön vastuunjako
Luota alan ykköseen!
Taloyhtiön vastuunjakotaulukko on Kiinteistöliiton perusteltu tulkinta asunto-osakeyhtiölain mukaisesta vastuunjaosta.
Taloyhtiön vastuunjakotaulukko on Kiinteistöliiton tulkinta asunto-osakeyhtiölain mukaisesta kunnossapitovastuusta. Se on muodostunut alalla käsitteeksi ja luotetuksi ohjenuoraksi. Tuoteperheeseen kuuluvat seuraavat tuotteet:
Vastuunjako.fi on Taloyhtiön vastuunjakotaulukko Plussan pohjalle rakennettu laajasisältöinen, jatkuvasti päivittyvä verkkopalvelu, joka sisältää laajan kokoelman tapausesimerkkejä sekä käytännön tietoutta. Vastuunjako.fi vastaa kaikkiin taloyhtiön kunnossapitovastuuta koskeviin kysymyksiisi!
Taloyhtiön vastuunjakotaulukko on Kiinteistöliiton, Kiinteistöliitto Uusimaan ja Kiinteistöalan Kustannuksen yhteistyössä laatima ja julkaisema tulkinta asunto-osakeyhtiölain 4 luvun mukaisesta, yhtiön ja osakkaan välisestä kunnossapitovastuun jaosta. Taloyhtiön vastuunjakotaulukko kertoo pääsäännöt, miten taloyhtiön rakennuksen ja huoneiston eri osien ja laitteiden kunnossapitovastuu jakautuu osakkaiden ja taloyhtiön välillä.
Ensimmäinen Taloyhtiön vastuunjakotaulukko ilmestyi 1970-luvun lopussa, ja se on siitä asti toiminut taloyhtiöiden luotetuimpana ohjenuorana ratkottaessa arjen vastuukysymyksiä.
Taloyhtiön vastuunjakotaulukko on saatavilla sekä painettuna että sähköisenä, myös yrityksen tai taloyhtiön yhteisille sivuille.
Taloyhtiön vastuunjakotaulukko Plus selittää ja täydentää Taloyhtiön vastuunjakotaulukkoa. Siinä kerrotaan tarkemmin vastuunjaosta niin asunto-osakeyhtiölain mukaisen pääsäännön mukaisissa tilanteissa kuin myös erilaisissa pääsäännöstä poikkeavissa tilanteissa.
Taloyhtiön vastuunjakotaulukko Plus etenee saman rakenteen mukaisesti kuin Taloyhtiön vastuunjakotaulukko. Kukin vastuukohta on avattu piirroskuvin, selityksin ja tapausesimerkein. Tapausesimerkeissä tuodaan esille lukuisia Kiinteistöliiton ja Kiinteistöliitto Uusimaan jäsenneuvonnassa tutuksi tulleita taloyhtiöiden pulmatilanteita ja esitetään niihin juridisesti pätevät ratkaisut.
Taloyhtiön vastuunjakotaulukko ja Taloyhtiön vastuunjakotaulukko Plus perustuvat voimassa olevaan asunto-osakeyhtiölakiin.
Taloyhtiön vastuunjakotaulukko Plus on saatavilla sekä painettuna että sähköisenä, myös yrityksen tai taloyhtiön yhteisille sivuille.
Kodin vastuunjakotaulukko on tiiviimpi opas tärkeimpiin osakehuoneistoa koskeviin kunnossapitovastuisiin. Oppaaseen on koottu keskeisimmät asunto-osakeyhtiölain 4 luvun mukaiset kunnossapitovastuut osakehuoneistossa ja Kiinteistöliiton uusimmat tulkinnat.
Opas esittää huoneiston tärkeimmät kunnossapitovastuut huonetiloittain havainnollisina ja selkeinä kolmiulotteisina kuvina. Osakkaan vastuu on merkitty kuviin sinisellä tekstillä ja yhtiön punaisella.
Taloyhtiön vastuunjakotaulukko 3D on Kodin vastuunjakotaulukko verkkomuodossa. Liikkumalla huoneistossa 3D-kuvien avulla pääset tutustumaan rakenneosien ja laitteiden kunnossapitovastuun jakautumiseen yhtiön ja osakkaan välillä. Kuvia klikkaamalla pääset syventymään vastuunjakoon yksityiskohtaisemmin.
Taloyhtiön vastuunjakotaulukko 3D on tarkoitettu esimerkiksi isännöintiyritysten verkkosivuille lisättäväksi. Sen avulla havainnollinen viestintä vastuunjaosta on vaivatonta. Käyttöönotto on helppoa: lisää meiltä saamasi linkki verkkosivuillesi ja Taloyhtiön vastuunjakotaulukko 3D on asiakkaittesi käytettävissä.
Taloyhtiön vastuunjakotaulukko -juliste on tarkoitettu kiinnitettäväksi esimerkiksi taloyhtiön rappukäytävään, ilmoitustaululle tai kokoushuoneeseen.
Julisteen kuvissa esitetään osakkaan ja taloyhtiön tärkeimmät vastuut keittiön, kylpyhuoneen, muiden huonetilojen sekä ovien ja ikkunoiden osalta. Vastuut on kuvattu värein ja selityksin. Laminoitu, A3-kokoinen (297 x 420 mm) juliste on tukeva ja kestää aikaa. Se pysyy siistinä ja puhtaana helposti, myös ulkotiloissa!